324 NOTH GYULA: 
Ezen kövületek, — a melyekből egy sorozatot a magy. kir. földtani 
intézetnek adtam át, — élénken emlékeztetnek ugyan bizonyos hieroglyphákra 
a kárpátok óbarmadkori és krétakori köőzeteiben, de a jelen esetben nem 
lehetnek csúszó-mászó állatok mozgásainak a nyomai, mivel nyilvánvaló, 
hogy az őket környező bitumennel genetikai összefüggésben vannak. 
Különben kitunt a mély tengerek lerakodásának, az u. n. globigerina- 
iszapnak — mely a tengerfeneken sok ezer négyzetmétérnyi területen hatal- 
mas réteget képez — tanulmányozásából, hogy úgy mint régibb korszakok- 
ban, még ma is meg vannak benne mind ama feltételek arra nézve, hogy 
szénkönenyek képződjenek és bitumenek kiválhassanak. 
Ebben keresendő talán annak magyarázata is, hogy a petroleum egy 
és ugyanazon lelőhelyen növényi és állati eredetű lehet. 
Az ammoniak sokszor épugy az állati, valamint a növényi eredetű kő- 
olajban fordúl elő és téves némelyeknek amaz állítása, miszerint az ammo- 
niak kizárólag csakis az állati eredetű kőolajnak tulajdona. 
A petroleum keletkezésének kérdése távolról sem pusztán csak tudo- 
mányos szempontból érdekes, hanem sokszor úgy, mint a jelen esetben is 
gyakorlati fontossággal is birhat. 
Ha a hegyi kátrány képződése csakugyan a barnaszéntelepekben menne 
véghez, akkor minden törekvésünk a petróleum mennyiségét mély furások 
által fokozni, hasztalan volna. 
És épen Peklenicza volna az alkalmas hely, a hol ezen kérdést állami 
kezdeményezés útján, de nagyobb költségek nélkül meg lehetne oldani. 
Geologiai és nemzetgazdasági szempontból fontos kérdéseket más 
országokban államköltségen eszközölt túrások által szoktak megoldani, mivel 
ez által vagy az ipar emeltetik, vagy pedig a magánvagyon érzékeny csapá- 
soktól megóvatik. 
Miért nem történik ez Magyarországon is, a hol a kulturális élet min- 
den ágában oly figyelemreméltó haladást konstatálhatunk ? 
Ha ezen alkalommal még néhány figyelmeztetést koczkáztatok petro- 
leumkutatók számára, azt csak azon feltevés alatt teszem, hogy tanácsaim 
objective fogadják, s hogy nem vezetik vissza magánérdekeltségre, miként ezt 
fájdalom már egy izben a háromszéki petroleumkutató-társulat részéről 
tapasztalni alkalmam volt. Eddig azonban Magyarországot tényleg még nem 
árasztotta el a háromszéki petroleum. 
Felteszem továbbá, hogy a petroleumkutató nemcsak színleg nyerész- 
kedési vágyból fúr, hanem hogy az illetőnek elegendő pénzösszegek, alkal- 
mas jó terület és szakismeretek állanak rendelkezésére vagy pedig megszerzi 
ezen utóbbiakat, s hogy ez által ama kedvező helyzetben van, kutatásait eré- 
lyesen és észszerűleg keresztűl is vihetni. 
